Primăria Șona, obligată să plătească daune morale de 50.000 de lei fostului secretar pentru "hărțuire" la locul de muncă
Fostul secretar general comunei Șona, Marian Bogdan Matei, a câștigat definitiv un proces cu primăria unde a fost angajat în urmă cu 4 ani, urmând să primească daune morale totale în valoare de 50.000 de lei. Curtea de Apel Cluj a admis, în 26 februarie 2024, acțiunea fostului angajat al primăriei din județul Alba, instanța considerând că trebuie să primească daune pentru repararea pagubei cauzate prin emiterea unui act administrativ care avea ca scop să-l îndepărteze din instituție, dar și pentru că a fost hărțuit moral la locul de muncă.
Marian Bogdan Matei a dovedit că, începând cu luna ianuarie 2021 și până la data de 16 decembrie 2021, a fost hărţuit moral la locul de muncă, în timpul exercitării raporturilor de serviciu, fiind supus fenomenului de "mobbing", respectiv "agresiuni verbale din partea altor angajați ai primăriei, mutarea în alt birou și restricționarea accesului la unele dintre resursele instituției, formularea repetată a unor plângeri penale sau sesizări disciplinare împotriva sa".
În procesul pe fond intentat de Matei împotriva Primăriei Șona pe tema detașării abuzive și a hărțuirii sale continue de la locul de muncă, Tribunalul Cluj a stabilit, în iunie 2023, că "dispoziția de detașare este o veritabilă decizie de sancționare, ca urmare a avertizărilor în interes public pe care reclamantul le-a formulat în calitate de avertizor public (…) fiind evident caracterul șicanatoriu și vexatoriu al actului administrativ a cărui anulare se solicită".
În replică, Primăria Șona l-a acuzat pe Matei la proces că "dorește să se răzbune pe pârâți și să formuleze orice acțiune posibilă, fără a avea clarificat nici măcar pentru sine faptele și persoanele care l-ar fi neîndreptățit". În final, instanța a considerat că "reclamantul a demonstrat că împotriva sa s-au exercitat acțiuni repetitive și sistematice în vederea lezării demnității sale personale și a deteriorării climatului de lucru".
Citește și: Stăpânul unui rotweiller, din Sebeș, obligat să plătească daune morale de 12.000 de lei, după ce câinele a rănit un copil de 3 ani
Marian Bogdan Matei s-a aflat în conflict deschis cu conducerea Primăriei Șona după ce a depus mai multe sesizări de încălcare a legii la Agenția Națională de Integritate, Agenția Națională a Funcționarilor Publici și Instituția Prefectului – Județul Alba.
Pe de altă parte, secretarul a refuzat să contrasemneze pentru legalitate, în prima jumătate a anului 2021, 35 de acte administrative, emise de către primar sau adoptate de către Consiliul Local Șona și a întocmit referate, informări, adrese prin care a adus la cunoștința edilului aspecte referitoare la proasta funcționare a aparatului de specialitate al acestuia.
Una dintre consecințe a fost decizia primarului din Șona de detașare a sa, pe același post, la o primărie dintr-o comună aflată la peste 70 de kilometri distanță. Curtea de Apel Cluj a respins cerererea de repunere a părților în situația anterioară, astfel încât fostul secretar nu va putea reveni pe postul de la Primăria Șona. În 16 decembrie 2021, acesta a plecat de la Șona și s-a angajat la Primăria Turda.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
"Sărbătoare primăverii" la Alba Iulia: Concerte, recitaluri și expoziții organizate de clasele Școlii de Arte și Meșteșuguri
"Sărbătoare primăverii" la Alba Iulia: Concerte, recitaluri și expoziții organizate de clasele Școlii de Arte și Meșteșuguri Centrul de Cultură "Augustin Bena" din Alba organizează timp de o săptămână, începând din 4 martie, evenimentul "Sărbătoarea primăverii" alături de Teatrul de Păpuși "Prichindel" din Alba Iulia. Școala de Arte și Meșteșuguri pregătește mai multe concerte, recitaluri […]
Secțiune Articole Similare
-
Opinii - Comentariiacum 5 zile
Mesaje de 1 martie, Mărțisor 2024. Ce sms-uri, felicitări şi urări puteţi trimite cu ocazia venirii primăverii?
-
Opinii - Comentariiacum 2 zile
MESAJE de ziua MAMEI, 8 MARTIE 2024. Ce urări, SMS-uri şi felicitări emoţionante îi poţi transmite mamei tale de Ziua Femeii
-
Actualitateacum 3 zile
Babele de martie: ce înseamnă şi cum se alege baba. Legende şi tradiţii româneşti
-
Opinii - Comentariiacum 4 zile
1- 9 martie: "Zilele Babelor" sau "Zilele Babei Dochia". Cum să îți alegi ziua care îți va spune cum îți va merge tot anul
-
Actualitateacum 4 zile
1 Martie – Obiceiuri, tradiţii şi superstiţii de Mărţişor. Cele mai frumoase și cunoscute tradiții și obiceiuri românești legate de sărbătoarea Mărțișorului
-
Actualitateacum 2 zile
3 martie. Ziua Mondială a Scriitorilor: Suntem şi devenim ceea ce gândim, spunem, scriem şi acţionăm